Xyp9x

Andreas ”Xyp9x” Højsleth (s. 11. syyskuuta 1995) on tanskalainen uransa päättänyt Counter-Strike: Global Offensive -ammattilainen. Hän on nykyään Mouzin varavalmentaja.

Xyp9x voitti tanskalaisseura Astraliksen kanssa yhteensä neljä major-voittoa, ja hänet on valittu uransa aikana neljä kertaa maailman 20 parhaan pelaajan joukkoon.

 Ura 
 2012–2013 
Ennen Global Offensive -uraansa Xyp9x pelasi Counter-Strikea wikapidiotsissa. Xyp9x aloitti Global Offensive -uransa CPLAY-joukkueessa marraskuussa 2012, mutta vaihtoi jo tammikuussa 2013 fnaticiin. Fnaticissa hän pelasi korkean tason Conter-Strike -pelaajien Michael ”Friis” Jørgensenin, Finn ”karrigan” Andersenin, Martin ”trace” Heldtin ja Andreas ”MODDII” Fridhin kanssa. He saivat parhaimmillaan hopeaa Mad Catz Invitational: Birmingham -turnauksesta huhtikuussa. Copenhagen Wolvesiin Xyp9x liittyi heinäkuussa. He tulivat parhaimmillaan sijalle 5.–8. ensimmäisestä major-turnauksesta, DreamHack Winter 2013:sta. Xyp9x liittyi loppuvuodesta  über G33KZ -joukkueeseen. Xyp9x valittiin 20. parhaaksi pelajaaksi vuonna 2013.

 2014–2015 
Helmikuussa 2014 Xyp9x vaihtoi Team Dignitakseen. He tulivat sijalle 3.–4. vuoden merkittävimmästä turnauksesta, ESL One Cologne 2014:sta.

Tammikuussa 2015 Xyp9x liittyi Team SoloMidiin yhdessä muiden Team Dignitaksen pelaajien kanssa. He voittivat toukokuussa FACEIT League 2015 Stage I Finals -turnauksen kukistettuaan Ninjas in Pyjamasin finaalissa. Joukkueen jäsenet perustivat Team Questionm Mark -nimeä kantaneen joukkueen joulukuussa.

 2016 
Team Question Mark perusti Astraliksen tammikuussa. Joulukuussa joukkue sai hopeaa erittäin merkittävästä ELEAGUE Season 2 -turnauksesta. Xyp9x oli semifinaalissa SK Gamingia vastaan ylivoimaisesti koko ottelun paras 1,47 ratingillaan. Joukkue voitti niin ikään joulukuussa Esports Championship Series Season 2 - Finals -turnauksen. Xyp9x oli semifinaalissa SK Gamingia vastaan joukkueen keskitasoa 1,32 ratingillaan ja finaalissa joukkueen toiseksi paras 1,25 ratingillaan.

 2017 
Astraliksen menestys alkoi vuonna 2017 välittömästi, kun se voitti ELEAGUE Major 2017:n tammikuussa. Xyp9x oli sekä pudotuspeleissä että finaalissa joukkueen toiseksi paras. Hän voitti turnauksessa yhden merkittävän tilanteen yksin kolmea vastaan. Joukkueeen menestys jatkui voitolla Intel Extreme Masters XI - World Championship:stä. Xyp9x sai turnauksen MVP-tittelin 1,22 ratingillaan. Lokakuussa joukkue sai hopeaa ELEAGUE Premier 2017 -turnauksesta hävittyään FaZe Clanille finaalissa. Xyp9x oli finaalissa joukkueen paras 1,03 ratingillaan. Xyp9x valittiin vuoden 13. parhaaksi pelaajaksi.

 2018 
Astralis voitti huhtikuussa merkittävän DreamHack Masters Marseille 2018 -turnauksen. Xyp9x oli pudotuspeleissä ottelun paras FaZe Clania vastaan 1,50 ratingillaan. Astralis voitti toisen major-voittonsa FACEIT Major: London 2018:sta syyskuussa. Xyp9x oli semifinaalissa ottelun paras. Joulukuussa joukkue voitti miljoona dollaria Intel Grand Slamin ensimmäiseltä kaudelta. Xyp9x valittiin edellisvuoden tavoin vuoden 13. parhaaksi pelaajaksi.

 2019 
Maaliskuussa Astralis voitti kolmannen major-voittonsa, IEM Katowice Major 2019:n. Xyp9x oli finaalissa ENCE eSportsia vastaan ottelun paras 1,51 ratingillaan. Hänellä oli ratkaiseva rooli ensimmäisen kartan Trainin 26. kierroksella voitettuaan tilanteen kahta pelaajaa vastaan. Hänen ratinginsa oli kartan korkein. Yhteensä finaalissa Xyp9x sai 42 tappoa ja kuoli 20 kertaa. Neljännen major-voittonsa Astralis otti StarLadder Major: Berlin 2019:sta syyskuussa. Xyp9x oli finaalissa joukkueen toiseksi paras 1,37 ratingillaan saatuaan 37 tappoa ja kuoltua 26 kertaa. Hänet valittiin vuoden 14. parhaaksi pelaajaksi.

 2020– 
Astralis voitti vuonna 2020 muun muassa DreamHack Masters Winter 2020: Europe -turnauksen. Xyp9x ei menestynyt, sillä hänen ratinginsa oli pudotuspeleissä ja semifinaalissa joukkueen alhaisin. Lisäksi he voittivat IEM Global Challenge 2020 -turnauksen joulukuussa. Semifinaalissa Natus Vincereä vastaan Xyp9x oli ottelun paras jaetulla venäläisen Denis ”electroNic” Šaripovin kanssa 1,24 ratingilla.

Tammikuussa 2021 Astralis sai hopeaa erittäin merkittävästä BLAST Premier: Global Final 2020 -turnauksesta. Xyp9x menestyi turnauksessa vaihtelevasti ja sai finaalissa ottelun alhaisimman ratingin.

Toukokuussa 2022 pelatuilla Antwerpin majoreilla Xyp9x teki uuden maailmanennätyksen, kun hän sai ensimmäisenä pelaajana täyteen tuhat lanikarttaa. Hänen tappo/kuolema-suhteensa oli 1 036 tappoa plussa puolella. Joukkue tuli sijalle 3.–4. merkittävästä IEM Cologne 2022 -turnauksesta. Xyp9x:n rating oli hävityssä semifinaalissa Natus Vincereä vastaan ottelun alhaisin.

Xyp9x alennettiin organisaation akatemiatiimiin vuoden 2023 puolivälissä. Lyhyen pelaamisen jälkeen hänet penkitettiin kesäkuussa. Hän erosi organisaatiosta maaliskuussa 2024 yli kahdeksan vuoden jälkeen. Hän ilmoitti hieman myöhemmin lopettavansa uransa pelaajana ja liittyvänsä Mouziin varavalmentajaksi.

 Saavutukset 
 HLTV TOP 20 
VuosiSijoitus201320201713201813201914

 Ennätykset 
 Toiseksi eniten major-voittoja jaetulla (4).
 Xyp9x:llä oli aiemmin ennätys useimpien 1vX-voittojen osalta suuressa tapahtumassa 13:lla IEM Katowice 2017 -tapahtumassa. Hänen ennätyksensä kumosi s1mple, kun hän voitti 19 1vX-tilannetta StarLadder & i-League StarSeries -kaudella 4.
 Xyp9x, dec1ce ja dupreeh muodostavat yhden kaikkien aikojen pisimpään säilyneistä pelaajatrioista, joka on kestänyt 7 vuotta ja 239 päivää.

 Muut palkinnot 
 MVP /  IEM Katowice 2017

 Lähteet 

Luokka:Tanskalaiset elektronisen urheilun ammattilaiset
Luokka:Vuonna 1995 syntyneet
Luokka:Elävät henkilöt